32005D0179
L 061/37
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕШЕНИЕ НА КОМИСИЯТА
от 4 март 2005 година
за изменение на Решения 93/52/ЕО и 2003/467/ЕО по отношение на обявяването на Словения за свободна от бруцелоза (B. melitensis) и от ензоотична левкоза по говедата и на Словакия - за свободна от туберкулоза по говедата и бруцелоза по говедата
(нотифицирано под номер С(2005) 483)
(текст от значение за ЕИП)
(2005/179/ЕО)
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Директива 64/432/ЕО на Съвета от 26 юни 1964 г. относно проблеми, свързани със здравето на животните, които засягат търговията в Общността с говеда и свине (1), и по-специално дял I, точка 4 и дял II, точка 7 от приложение А и дял I, буква Д от приложение Г към нея,
като взе предвид Директива 91/68/ЕИО на Съвета от 28 януари 1991 г. за ветеринарно-санитарните изисквания относно търговията с овце и кози в рамките на Общността (2), и по-специално глава 1, точка II от приложение А към нея,
като има предвид, че:
(1)
Решение 93/52/ЕО на Комисията от 21 декември 1992 г. за установяване на спазването от някои държави-членки или региони на изискванията относно бруцелозата (B. melitensis) и признаването им на статут на държава-членка или на регион, официално свободни от тази болест (3) съдържа списък на регионите в държавите-членки, които са признати официално за свободни от бруцелоза (B. melitensis) в съответствие с Директива 91/68/ЕИО.
(2)
В Словения за бруцелозата по овцете и козите задължително се прави обявяване най-малко от пет години и през този период официално не е потвърден нито един случай на това заболяване. В споменатата държава-членка също е забранена ваксинацията срещу това заболяване най-малко от три години. Освен това Словения е поела задължението да съблюдава някои други условия, определени в Директива 91/68/ЕИО, относно извършването на проверки на случаен принцип след признаването на упоменатата държава-членка за страна, свободна от бруцелоза. Следователно Словения следва да бъде призната официално за страна, свободна от бруцелоза (B. melitensis) в стопанствата за овце и кози.
(3)
Директива 64/432/ЕИО предвижда възможността за официално обявяване на държави-членки или техни части и региони за свободни от туберкулоза, бруцелоза и ензоотична левкоза по говедата по отношение на стадата от животни от едър рогат добитък, при условие че се спазват определени условия, посочени в посочената директива.
(4)
Списъците с държавите-членки, обявени за страни, свободни от туберкулоза по говедата, бруцелоза по говедата и ензоотична левкоза по говедата, са посочени в Решение 2003/467/ЕО на Комисията от 23 юни 2003 г. относно установяването на статут на официално свободни от туберкулоза, бруцелоза и ензоотична левкоза по говедата на някои държави-членки и региони на държави-членки по отношение на стадата говеда (4).
(5)
След оценка от страна на Комисията на документите, предоставени от Словения, за доказване на съответствие с необходимите условия, предвидени в Директива 64/432/ЕИО, по отношение на свободата от ензоотична левкоза по говедата, цялата територия на въпросната държава-членка следва да бъде официално обявена за свободна от ензоотична левкоза по говедата.
(6)
След оценка от страна на Комисията на документите, предоставени от Словения, за доказване на съответствие с необходимите условия, предвидени в Директива 64/432/ЕИО, по отношение на свободата от туберкулоза по говедата и бруцелоза по говедата цялата територия на въпросната държава-членка следва да бъде официално обявена за свободна от туберкулоза по говедата и бруцелоза по говедата.
(7)
Решения 93/52/ЕИО и 2003/467/ЕО следва да бъдат съответно изменени.
(8)
Мерките, предвидени в настоящото решение, са в съответствие със становището на Постоянния комитет по хранителната верига и здравето на животните,
ПРИЕ НАСТОЯЩОТО РЕШЕНИЕ:
Член 1
Приложение I към Решение 93/52/ЕИО се изменя в съответствие с приложение I към настоящото решение.
Член 2
Приложения I, II и III към Решение 2003/467/ЕО се изменят в съответствие с приложение II към настоящото решение.
Член 3
Адресати на настоящото решение са държавите-членки.
Съставено в Брюксел на 4 март 2005 година.